MF «Hjelmeland» (1992)

MF «Hjelmeland» ble bygget på Trønderverftet i Hommelvik. I 1992 ble ferja levert til Det Stavangerske Dampskibsselskab og ble i 1993 satt inn på strekningen Hjelmeland–Nesvik–Ombo, der hun gikk fram til august 2024. Siden oktoober 2024 har hun gått på sambandet Søvik-Austbø-Herøy-Brasøy. Skipet fikk våren 2008 et ekstra dekk som gjør at ferjen rommet 5–8 biler mer.
Søsterskipet MF «Høgsfjord» (1992) er nesten helt likt.

Da fergene MF «Høgsfjord» og MF «Hjelmeland» ble bygget, var de blant de første bilfergene av typen SKS 75, standardferge for korte samband med 75 personbilenheter (PBE). Prislappen var 65 millioner per stykk. De ble skreddersydd for forholdene med kort overfartstid, hyppige avganger og kort terminaltid (av- og pålossing av biler og personer). Fergene ble bygget med fire motorer, noe som gjør at fergene slipper driftsstans ved vedlikehold på en eller flere motorer. De har sidedekk over oppholdsrom for passasjerer og mannskap. Hengedekk ville økt terminaltiden så opphøyde sidedekk ble valgt.

 Teknisk informasjon 
Byggeår: 1992
Byggeverft: Trønderverftet
Personbilenheter: 76
Passasjerkapasitet: 400
Fart: 13 knop
Kallesignal: LGCH

 Referanser 

 Eksterne lenker 



Kategori:Norske ferger
Kategori:Norled-ferger
Kategori:Tide-skip
Kategori:Stavangerskes skip
Kategori:Rogaland Trafikkselskaps skip
Kategori:Skip fra 1992
Kategori:1992 i Norge
Kategori:Skip bygget ved Trondheim verft
Kategori:Artikler i sjøfart-prosjektet